section_heading: Sadržaj
paragraph_text: Prvi dio kronike Corona Venetorum prati događaje od 1096. godine nadalje, a sastavio ju je 18. svibnja 1447. godine Antonio di Matheo di Corato i posvetio mletačkom duždu Francescu Foscariju (1423. – 1457.), a počinje s poglavljem Venegia cum la Romana corte e sua cita, čiji je naslov na drugoj foliji promijenjen u Venegia cum la Romana corte e suo possanza. Nakon toga slijede poglavlja "Aquilegia e tuta l'Istria", "Ancona tera de chieza cum Venegia'", "I doxi de Istorichcum Venegia", "Aragon cum Venegia", "Bolognia tera de chieza cum Venegia", "Dalmatia e Croatia cum Venegia" i "Candia e lartipielogo cum Venegia", poslije čega slijede odnosi s rimskim imperatorima, Padovom, Pizom, Milanom itd. Prvi dio kronike zacršava folijom br 74., nakon čega slijedi prazan list iza kojeg počinje drugi dio kronike kojeg je napisao drugi autor, a počinje s paginacijom folija 248.